**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

# P R O I E C T

**HOTĂRÂRE**

privind aprobarea devizului general actualizat privind cheltuielile necesare realizării obiectivului

*„Dezvoltarea infrastructurii sanitare de paliație a spitalului municipal Câmpulung Moldovenesc”* cod SMIS 341017, în vederea finanțării în cadrul Programului Sănătate, Apelul de proiecte „Investiții în infrastructura unităților care furnizează servicii de paliaţie”

Consiliul Local al Municipiului Câmpulung Moldovenesc, întrunit în ședința extraordinară din data de \_\_\_ 2025;

Având în vedere:

* Referatul de aprobare al Primarului Municipiului Câmpulung Moldovenesc înregistrat la nr.\_\_\_\_ din \_\_\_\_\_\_ 2025;
* Raportul de specialitate al Direcției tehnice și urbanism din cadrul Primăriei Municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_\_\_ 2025;
* Raportul de specialitate al Direcției economice din cadrul Primăriei Municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_\_\_ 2025;
* Raportul de specialitate al Compartimentului juridic din cadrul Primăriei Municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_\_\_ 2025;
* HCL nr. 3 din 10.01.2025 privind aprobarea documentației tehnico-economice (faza S.F.) și a indicatorilor tehnico-economici pentru obiectivul de investiții „Dezvoltarea infrastructurii sanitare de paliație a spitalului municipal Câmpulung Moldovenesc”în vederea finanțării în cadrul Programului Sănătate, Apelul de proiecte „Investiții în infrastructura unităților care furnizează servicii de paliaţie”;
* HCL nr. 41 din 27.03.2025 privind aprobarea proiectului, a cheltuielilor legate de proiect și a indicatorilor tehnico-economici actualizați, faza Pth, pentru obiectivul de investiții „Dezvoltarea infrastructurii sanitare de paliație a spitalului municipal Câmpulung Moldovenesc”în vederea finanțării în cadrul Programului Sănătate, Apelul de proiecte „Investiții în infrastructura unităților care furnizează servicii de paliaţie”;
* Solicitarea de clarificare nr. 1/04.09.2025 a Ministerului Investițiilor și Proiectelor europene înregistrată la nr. 31696 din 04.09.2025;
* Prevederile Legii nr. 141/2025 privind unele măsuri fiscal-bugetare;
* Prevederile Ghidului Solicitantului – Investiții în infrastructura unităților care furnizează servicii de paliaţie aferent Programului Sănătate, Apelul de proiecte „Investiții în infrastructura unităților care furnizează servicii de paliaţie”;
* Art. 44 alin. (1) din Legea finanțelor publice locale nr. 273/2006, cu modificările şi completările ulterioare;
* Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

În temeiul art. 129 alin. (2) lit. b) și d), alin. (4) lit. d) și alin. (7) lit. c), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul Administrativ, cu modificările şi completările ulterioare,

**H O T Ă R Ă Ș T E:**

**Art.1.** Se aprobă devizul general actualizat privind cheltuielile necesare realizării obiectivului *„****Dezvoltarea infrastructurii sanitare de paliație a spitalului municipal Câmpulung Moldovenesc****”* ***cod SMIS 341017***în vederea finanțării în cadrul Programului Sănătate, Apelul de proiecte „Investiții în infrastructura unităților care furnizează servicii de paliaţie”, conform anexei nr. 1 care face parte integrantă din prezenta hotărâre.

**Art.3.** Se aprobă valoarea totală actualizată a proiectului ***„Dezvoltarea infrastructurii sanitare de paliatie a Spitalului Municipal Câmpulung Moldovenesc”, cod SMIS 341017****,* în cuantum de 20.263.867,97 lei inclusiv TVA, din care C+M este 12.844.071,87 lei cu TVA.

**Art.4.** Se aprobă valoarea eligibilă a proiectului de 12.518.698,85 lei inclusiv TVA și contribuția proprie a Municipiului Câmpulung Moldovenesc în valoare de 7.995.543,10 lei inclusiv TVA, reprezentând achitarea tuturor cheltuielilor neeligibile si a contribuției proprii ale proiectului cu titlul **„*Dezvoltarea infrastructurii sanitare de paliatie a Spitalului Municipal Campulung Moldovenesc”, cod SMIS 341017,*** conform anexei nr. 2 care face parte integrantă din prezenta hotărâre.

**Art. 5.** Sumele reprezentând cheltuieli conexe, cât și alte cheltuieli neeligibile ce pot apărea pe durata implementării proiectului “***Dezvoltarea infrastructurii sanitare de paliatie a Spitalului Municipal Campulung Moldovenesc”, cod SMIS 341017***, pentru implementarea acestuia în condiții optime, se vor asigura din surse proprii.

**Art.6.** Se vor asigura toate resursele și mecanismele financiare necesare implementării proiectului “***Dezvoltarea infrastructurii sanitare de paliatie a Spitalului Municipal Campulung Moldovenesc”, cod SMIS 341017***, în condițiile rambursării/decontării ulterioare a cheltuielilor, precum și pentru buna funcționare a acestuia în perioada de durabilitate.

**Art.7.** Se împuternicește primarul municipiului Câmpulung Moldovenesc, Mihăiță Negură, să semneze toate actele necesare şi contractul de finanţare în numele Municipiului Câmpulung Moldovenesc.

**Art.8.** Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

**INIȚIATOR,**

**PRIMAR,**

Negură Mihăiță